CELEX: C2005/155/15
Language: el
Date: 2005-06-25 00:00:00
Title: Υπόθεση C-178/05: Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις 19 Απριλίου 2005

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/8
            
         Προσφυγή της Επιτροπής των Ευρωπαϊκών Κοινοτήτων κατά της Ελληνικής Δημοκρατίας που ασκήθηκε στις 19 Απριλίου 2005
   (Υπόθεση C-178/05)
   (2005/C 155/15)
   Γλώσσα διαδικασίας: η ελληνική
   Επιτροπή των Ευρωπαϊκών Κοινοτήτων, εκπροσωπουμένη από τον κ. Δημήτριο Τριανταφύλλου, εκπρόσωπο, με τόπο επιδόσεων στο Λουξεμβούργο, άσκησε στις 19 Απριλίου 2005 ενώπιον του Δικαστηρίου των Ευρωπαϊκών Κοινοτήτων προσφυγή κατά της Ελληνικής Δημοκρατίας
   Η προσφεύγουσα ζητεί από το Δικαστήριο να αναγνωρίσει ότι:
   
               1)
            
            
               με τις νομοθετικές της ρυθμίσεις περί επιβολής φόρου για τη μεταφορά της καταστατικής έδρας και τη μεταφορά της έδρας της πραγματικής διεύθυνσης, καθώς και περί απαλλαγής από τον ίδιο φόρο όλων των αγροτικών συνεταιριστικών οργανώσεων κάθε βαθμού και των πάσης φύσεως ενώσεων ή κοινοπραξιών αυτών και της συμπλοιοκτησίας, των ναυτιλιακών κοινοπραξιών και των κάθε μορφής ναυτιλιακών εταιρειών, η Ελληνική Δημοκρατία παρέβει τις υποχρεώσεις που υπέχει από την οδηγία 69/335/ΕΟΚ (1)
               
            
         
               2)
            
            
               να καταδικάσει την καθ'ης στα δικαστικά έξοδα.
            
         Ισχυρισμοί και κύρια επιχειρήματα της Επιτροπής
   Η Επιτροπή θεωρεί ότι το κρίσιμο στοιχείο για την επιβολή του φόρου επί μεταφοράς της έδρας είναι ο χαρακτηρισμός ή μη της εταιρίας ως κεφαλαιουχικής στο κράτος προέλευσης, με αποτέλεσμα την επιβολή του φόρου όταν το κράτος μέλος προέλευσης δεν θεωρεί μια εταιρία ως κεφαλαιουχική. Η Επιτροπή επικρίνει, συνεπώς, το ότι η ελληνική νομοθεσία αποδίδει σημασία μόνο στην επιβολή ή μη του φόρου εισφοράς στο κράτος προέλευσης, απαλλάσσοντας του φόρου μόνο τη μεταφορά στην Ελλάδα έδρας από κράτος μέλος που επιβάλλει φόρο εισφοράς. Η άποψη της Επιτροπής στηρίζεται τόσο στη γραμματική, όσο και στη συστηματική ερμηνεία της οδηγίας, που συναρτάται προς τον κεφαλαιουχικό χαρακτήρα των υποκειμένων στον φόρο εταιρειών, ενισχύεται δε και από την τροποποίηση που επέφερε η οδηγία 85/303/ΕΟΚ, η οποία τείνει στην κατάργηση του φόρου εισφοράς.
   Ως προς την απαλλαγή των γεωργικών συνεταιρισμών και των ναυτιλιακών εταιριών, πρόκειται για κατηγορίες ολόκληρων οικονομικών κλάδων, για τις οποίες δεν εξηγήθηκε από τις ελληνικές αρχές ο μη κεφαλαιουχικός χαρακτήρας, η δε ολοσχερής απαλλαγή των οποίων δεν καλύπτεται από τη δυνατότητα απαλλαγής ορισμένων πράξεων που προβλέπεται στην οδηγία. Αλλωστε, όπου η οδηγία θέλησε να απαλλάξει ολόκληρους κλάδους το έπραξε ρητά (πχ για τις ΔΕΚΟ).
   
      (1)  ΕΕ L 249 της 3.10.1969, σ.25. ΕΕ ειδ.έκδ. 09/01, σ.20.